Diari Oficial de la Generalitat Valenciana


Sumari del DOGV 1344, del 11-07-1990 (1990/818178)

RESOLUCIÓ de 29 de juny de 1990, del Director del Gabinet del President de la Generalitat Valenciana, per la qual es convoquen beques per fer pràctiques professionals de ràdio i televisió.
--------------------------------------------------------------------------------------------------------------------------------------------------------------------------------------------

### Dades del document

Número de DOGV
:   1344

Data del DOGV
:   11-07-1990

Secció del DOGV
:   ALTRES DISPOSICIONS

Número del document
:   1990/818178


Data del document
:   29-06-1990

Organisme emissor
:   Presidència de la Generalitat

Tipus de document
:   Resolució

Resolució de 29 de juny de 1990, del Director del Gabinet del President de la Generalitat Valenciana, per la qual es convoquen beques per a fer pràctiques professionals de ràdio i televisió.  
La Presidència de la Generalitat Valenciana, en el marc de la política dirigida a la millora i l?especialització dels professionals de la informació, en l?àrea de la ràdio i la televisió, fa la convocatòria de beques per tal que els joves de la Comunitat Valenciana puguen accedir al terreny de les pràctiques professionals, per a la qual cosa s'han elaborat les bases que hi han de regir.  
Es convoquen a més a més, aquest any per primera vegada, una sèrie de ajudes per a la realització d'un curs de doblatge i locució en valencià, organitzat per l'Associació Valenciana d'Estudis de Doblatge i Sonorització (AVEDIS). Aquest tipus d'actuacions estan emparades tant en la Llei 4/1983 de la Generalitat Valenciana, de 23 de novembre, d'Us i Ensenyament del Valencià, en el títol tercer; com en l'Acord del Govern Valencià, de 12 de març de 1990, sobre el Pla Triennal per a la promoció de l?ús del valencià a la Comunitat Valenciana, en l'apartat N.3 i NI.3.7; i també en l'Acord del Consell de la Generalitat Valenciana de 26 d'abril de 1990 referent al compliment de la moció núm. 16/11, aprovada per les Corts Valencianes relativa a la presència del valencià en la TVV.  
Vist que hi ha prou consignació pressupostària en el Pressupost de la Generalitat Valenciana per a l?exercici de 1990.  
Ateses les facultats que em confereix el Decret 162/87, de 7 d'octubre, pel qual s'aprovava el Reglament Orgànic i Funcional de la Presidència, resolc:  
1. Convocar 28 beques per fer pràctiques professionals en ràdio i televisió i 24 ajudes per a la realització d'un curs de doblatge organitzat per l'AVEDIS.  
2. Aprovar les bases que s'adjunten, que han de regir li convocatòria.  
3. L'import de les beques serà finançat amb càrrec a la línia 403/000/90 del Pressupost de la Generalitat Valenciana per a 1990, per una quantia màxima de quinze milions (08.363.460) de pessetes.  
València, 29 de juny de 1990.   
El Subsecretari-Director del Gabinet del President:   
Joaquim Puig i Ferrer.  
Bases de la convocatòria per a la concessió de 28 beques per fer pràctiques professionals en ràdio i televisió i 24 beques-matricula per la realització d'un curs de doblatge i locució en valencià.  
1. Objecte  
Les beques tenen per objecte la formació complementària i l'especialització de joves professionals de la ràdio i la televisió, en el serveis públics de radiodifusió i televisió a la Comunitat Valenciana, i al mateix temps facilitar l'accés a l'especialització en les tècniques de doblatge i locució en valencià.  
2. Nombre i dotació  
Es convoquen 28 beques i estan dotades amb 90.000 pessetes bru tes mensuals, per una durada màxima de 5 mesos durant l'any 1990 incloent-hi una assegurança d'assistència mèdica als becaris. A més a més, es convoquen 24 ajudes de matrícula completa d 100.000 PTA. cadascuna, per a la realització d'un curs de doblatge organitzat per l'AVEDIS.  
3. Forma de pagament  
L'import de les beques de pràctiques s'abonarà mensualment, amb la certificació prèvia del Director del Mitjà o del centre on els beca ris realitzen les pràctiques.  
L'import de les ajudes per a la matrícula al curs de doblatge s'abonarà en un pagament únic i s'aportarà justificant d'haver-lo satisfet prèviament.  
4. Classes de beques  
Les beques es distribueixen en els grups següents:  
- Classe PE: es concedirà un màxim de 6 beques a periodiste per a la realització de pràctiques de radiofonista en el sentit més polivalent del terme, és a dir, capaços per a exercir indistintament les activitats de redacció, locució, comentarista i edició o emissió.  
- Classe RF: es concedirà un màxim de 6 beques a especialistes de control de so i tècnics de radiodifusió, per a la realització de pràctiques de producció, transmissió i manteniment d'equips i les funcions pròpies d'especialista de so i control.  
- Classe TE: es concediran 2 beques de tècnic electrònic per a la realització de pràctiques de manteniment i control tècnic dels equips de televisió.  
- Classe OC: es concediran 3 beques d'operadors de càmera, en el sentit més polivalent del terme, és a dir, per a treballar amb càmeres de vídeo fixes o portàtils, en exteriors o estudi.  
- Classe OE: es concediran 2 beques d'operador d'equips, per a fer pràctiques de filmació, edició i reproducció de programes de televisió.  
- Classe DO: es concediran 2 beques de documentalista per fer pràctiques de documentació a televisió.  
- Classe RR: es concediran 2 beques de reporters, per fer pràctiques de periodisme amb mitjans de producció electrònica lleugera (ENG).  
- Classe OS: es concediran 2 beques d'operadors de so, per fer pràctiques d'enregistrament i reproducció de so, en estudi o exterior, muntatge i mescla de bandes sonores i sonorització de programes de televisió.  
- Classe AR: es concediran 2 beques d'ajudant de realització, per fer pràctiques de realització de programes de televisió.  
- Classe DL: es concedirà 1 beca de dinamitzador/a lingüístic per a l'assessorament lingüístic dels professionals de la ràdio.  
- Classe DB: es concediran 24 beques de doblador/a, per a la realització d'un curs de tècniques de doblatge i locució en valencià.  
La Direcció General de Mitjans de Comunicació Social podrà modificar el nombre de beques per classe, a la vista de les sol·licituds presentades a cada grup.  
5. Requisits  
Podran optar a les beques esmentades tots els aspirants que complesquen els requisits següents:  
- Classe PE i RR: hi podran optar els llicenciats en Ciències de la Informació, els titulats superiors amb formació complementaria en periodisme i/o mitjans àudiovisuals, o experiència professional en tasques informatives.  
- Classe RF, TE, OE i OS: hi podran optar les persones que estiguen en possessió del títol de FP-2 (Imatge i So o Electrònica).  
- Classe OC, PR i AR: hi podran optar les persones que estiguen en possessió del títol de FP-2 (Imatge i So).  
- Classe DL: hi podran optar les persones que estiguen en possessió del títol de llicenciat en Filologia Valenciana.  
- Classe DO: hi podran optar les persones que estiguen en possessió de títol superior universitari, amb formació complementària en documentació, banc de dades, informatització de la documentació o biblioteconomia.  
- Classe DB: hi podran optar les persones que acrediten haver superat les proves de selecció i haver obtingut la preinscripció al curs de doblatge objecte de l'ajuda.  
Tota titulació superior a l'exigida per a cada classe de beca i que autoritze el candidat per a exercir-ne les tasques corresponents, serà vàlida a efectes de compliment dels requisits que estableix aquesta base.  
6. Condicions generals  
Serà condició general haver obtingut el títol a què fa referència la base anterior en els darrers cinc anys. Els candidats a les beques han d'estar disposats a residir a qualsevol localitat de la Comunitat Valenciana, i a més a més a assistir i participar plenament en els programes de treball que s'establesquen, per a la qual cosa caldrà garantir en cada cas la compatibilitat de la pràctica de les beques amb activitats laborals regulars, al servei de particulars, d?acord amb la normativa vigent.  
7. Mèrits preferents  
Hom considerarà mèrits preferents:  
- Amb caràcter general, el coneixement de les dues llengües oficials de la Comunitat Valenciana. En el cas de les beques classe DB, DO, AR, RR, i PE, hom considerarà mèrit preferent el coneixement escrit de valencià, acreditat amb el/s certificat/s oficial/s de la Junta Qualificadora de Coneixements de valencià.  
- Ser menor de 30 anys.  
- Experiència en ràdio i/o televisió.  
Els mèrits que s'adduesquen hauran de ser acreditats, mitjançant compulsa, en el moment de presentació de sol·licituds.  
Tindran preferència, a més, els sol·licitants que no hagen fruit cap beca semblant a la sol·licitada i aquells que no tinguen relació laboral remunerada.  
8. Procés de selecció.  
Les beques seran adjudicades per Resolució del Secretari General de la Presidència de la Generalitat, a la vista de la proposta de la Comissió Avaluadora, de la qual formaran part les persones següents:  
- El Director General de Mitjans de Comunicació Social, o persona en què delegue, que n'assumirà la Presidència.  
- Un representant de la Direcció General de Mitjans de Comunicació Social.  
- Un representant de la Direcció General del Patrimoni Cultural de la Conselleria de Cultura, Educació i Ciència.  
- Sis membres, designats respectivament per les entitats següents:  
\* Un representant de TVV.  
\* Un representant de RAV.  
\* Un representant de TVE-CV.  
\* Un representant de RNE-CV.  
\* Un representant D'AVEDIS.  
\* Un representant del professorat dels Instituts de Formació Professional de la Comunitat Valenciana (FP-2), branca Imatge i So.  
- El Secretari General Administratiu de la Presidència, o persona en què delegue, que en serà, alhora, el Secretari.  
Els membres de la Comissió podran ser assessorats pel personal tècnic o professional que consideren necessari, que podrà assistir amb veu però sense vot.  
La Comissió es reunirà dins dels 15 dies següents a l'acabament del termini de presentació de sol·licituds, i podrà convocar tots aquells aspirants que considere oportú, per comprovar, mitjançant entrevista, els aspectes dels mèrits adduïts que crega d'interés.  
En la Resolució d'adjudicació s'especificarà la destinació dels becaris.  
Es constituirà una borsa de reserva amb els aspirants a beques de pràctiques que, tot havent superat la selecció, no resulten adjudicataris de les beques.  
La Presidència de la Generalitat es reserva la facultat de deixar deserta, totalment o parcial, l'adjudicació de les beques convocades, tot reservant-se la facultat d'interpretar el contingut d'aquestes bases.  
9. Formalització de les sol·licituds.  
Els impresos de sol·licitud estaran a disposició de les persones interessades en la Secretaria General Administrativa (Registre General) de la Presidència de la Generalitat Valenciana (Palau de Castellfort. c/ Juristes, 16-18). Els candidats hauran de presentar-lo en el Registre General de la Presidència o trametre'l per qualsevol de les formes que estableix l'article 66 de la Llei de Procediment Administratiu, emplenat juntament amb fotocòpia compulsada del DNI i currículum vitae, segons qüestionari adjunt a l'imprés. No s'acceptarà cap currículum vitae que no s'adapte a aquest qüestionari.  
Els sol·licitants hauran de manifestar la seua disponibilitat a residir en qualsevol localitat on hi haja serveis públics de ràdio i TV a la Comunitat Valenciana.  
El termini de presentació de sol·licituds serà de quinze dies hàbils a partir de l?endemà de la publicació de la convocatòria en el Diari Oficial de la Generalitat Valenciana.  
10. Tutoria  
1. Durant el període de gaudi de les beques, la Direcció General de Mitjans de Comunicació Social exercirà les funcions de tutoria dels beneficiaris d'aquestes, i podrà verificar les activitats realitzades pels becaris, directament o mitjançant informes emesos pels directors dels centres on els becaris realitzen les pràctiques.  
2. La Direcció General de Mitjans de Comunicació Social podrà modificar les destinacions dels beneficiaris, quan considere con venient que els becaris diversifiquen les pràctiques que han de fer, d'acord amb els directors dels centres on hagen de ser destinats i amb els recursos de què hi disposen.  
11. Incompliment.  
La Direcció General de Mitjans de Comunicació Social davant l?incompliment pels becaris de les funcions pròpies, podrà acordar la revocació d'una beca determinada. El Director General de Mitjans de Comunicació Social, amb l?informe previ del responsable del centre o mitjà on estiga destinat, i amb l'audiència prèvia de la persona interessada, podrà resoldre deixar sense efecte la beca: en aquest cas, la vacant serà automàticament coberta segons l?ordre establert en la borsa de reserva que resulte de la selecció.  
També, qualsevol renúncia o abandó que hi haja durant el període de possessió de la beca, serà automàticament cobert segons l?ordre establert en la borsa de reserva.  
12. Incidències.  
La Direcció General de Mitjans de Comunicació Social resoldrà les incidències que hi haja durant el període de gaudi de les beques i podrà deixar-les sense efecte en el cas que hi haguera incompliment de les obligacions per part dels becaris.  
ANNEX I  
Sol·licitud de beca  
Sr./Sra. amb domicili   
a carrer , núm. amb DNI núm   
expedit a amb data en nom propi, coneixedor de la  
Resolució publicada en el DOGV núm. de data   
pel qual la Presidència de la Generalitat convoca 28 beques per fer pràctiques professionals en ràdio i televisió i 24 beques-matrícula per a la realització d'un curs de doblatge, assabentat de les condicions establertes en les Bases, es compromet d?acceptar-les i ?dassistir i participar plenament en els programes de treball que siguen establerts, en cas d?ésser-ne adjudicatari, i declara que totes les dades acadèmiques i professionals assenyalades en el qüestionari són certes.  
   
Lloc, data i signatura  
IL-LM. SR DIRECTOR GENERAL DE MITJANS DE COMUNICACIO SOCIAL  
Qüestionari- Currículum  
Sol·licitud de beca  
Classe   
Nom Cognoms Localitat   
Adreça Codi Postal Telèfon/s   
Data naixement , DNI   
Titulació oficial Centre docent i data d?expedició   
Altres titulacions Centre docent i data d?expedició   
Cursos d?especialització relacionats amb la beca sol·licitada   
Altres mèrits i/o experiència professional   
(Expedient acadèmic, cursets, seminaris, etc.)   
Acreditació de coneixement escrit del valencià (per a les beques: DB, DO, AR, RR, I PE)   
Títol Centre i 0.data d?expedició